Az MSD Pharma és az MSD Animal Health munkatársai a Szentedrei Szabadtéri Néprajzi Múzeumban töltötték az idei egyik önkéntes programjukat. Régóta várta már a Skanzen farönk játszótere ezt a felújítást. Az intézmény dolgozói előzetesen kicserélték az arra megérett rönköket és deszkákat a különböző játékokon, az MSD önkéntesei pedig egész napos, kemény munkával megcsiszolták és lefestették az összes játékot. Megújultak a hinták, a homokozó, az összes mászóka és a kisház, és az ügyességi játékok is. Az önkéntesek segítsége által végre újra megnyílhat az ide látogató gyerekek előtt a játszótér.